CELEX: 62011CA0663
Language: el
Date: 2013-05-30 00:00:00
Title: Υπόθεση C-663/11: Απόφαση του Δικαστηρίου (τρίτο τμήμα) της 30ής Μαΐου 2013 [αίτηση του Curtea de Apel Oradea (Ρουμανία) για την έκδοση προδικαστικής αποφάσεως] — Scandic Distilleries SA κατά Direcția Generală de Administrare a Marilor Contribuabili (Αίτηση προδικαστικής αποφάσεως — Οδηγία 92/12/ΕΟΚ — Ειδικοί φόροι καταναλώσεως — Προϊόντα που έχουν διατεθεί στην κατανάλωση σε κράτος μέλος άλλο από αυτό στο οποίο καταβλήθηκε ο ειδικός φόρος καταναλώσεως — Μεταφορά των ίδιων προϊόντων σε άλλο κράτος μέλος στο οποίο επίσης καταβλήθηκε ειδικός φόρος καταναλώσεως — Αίτηση επιστροφής του ειδικού φόρου καταναλώσεως που καταβλήθηκε στο πρώτο κράτος μέλος — Απόρριψη λόγω παραλείψεως υποβολής της αιτήσεως πριν από την αποστολή των εμπορευμάτων — Συμβατό με το δίκαιο της Ένωσης)

3.8.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 225/19
            
         Απόφαση του Δικαστηρίου (τρίτο τμήμα) της 30ής Μαΐου 2013 [αίτηση του Curtea de Apel Oradea (Ρουμανία) για την έκδοση προδικαστικής αποφάσεως] — Scandic Distilleries SA κατά Direcția Generală de Administrare a Marilor Contribuabili
   (Υπόθεση C-663/11) (1)
   
   (Αίτηση προδικαστικής αποφάσεως - Οδηγία 92/12/ΕΟΚ - Ειδικοί φόροι καταναλώσεως - Προϊόντα που έχουν διατεθεί στην κατανάλωση σε κράτος μέλος άλλο από αυτό στο οποίο καταβλήθηκε ο ειδικός φόρος καταναλώσεως - Μεταφορά των ίδιων προϊόντων σε άλλο κράτος μέλος στο οποίο επίσης καταβλήθηκε ειδικός φόρος καταναλώσεως - Αίτηση επιστροφής του ειδικού φόρου καταναλώσεως που καταβλήθηκε στο πρώτο κράτος μέλος - Απόρριψη λόγω παραλείψεως υποβολής της αιτήσεως πριν από την αποστολή των εμπορευμάτων - Συμβατό με το δίκαιο της Ένωσης)
   2013/C 225/32
   Γλώσσα διαδικασίας: η ρουμανική
   
      Αιτούν δικαστήριο
   
   Curtea de Apel Oradea
   
      Διάδικοι στην υπόθεση της κύριας δίκης
   
   Scandic Distilleries SA
   
      κατά
   
   Direcția Generală de Administrare a Marilor Contribuabili
   
      Αντικείμενο
   
   Αίτηση προδικαστικής αποφάσεως — Curte de Apel Oradea — Ερμηνεία των άρθρων 7 και 22, παράγραφος 2, στοιχείο α', της οδηγίας 92/12/ΕΟΚ του Συμβουλίου, της 25ης Φεβρουαρίου 1992, σχετικά με το γενικό καθεστώς, την κατοχή, την κυκλοφορία και τους ελέγχους των προϊόντων που υπόκεινται σε ειδικούς φόρους καταναλώσεως (ΕΕ L 76, σ. 1) — Άρνηση των εθνικών αρχών να επιστρέψουν καταβληθέντες ειδικούς φόρους καταναλώσεως για προϊόντα διατεθέντα προς κατανάλωση εντός άλλου κράτους μέλους — Μη τήρηση της υποχρεώσεως του αποστολέα να υποβάλει πριν από την αποστολή των εμπορευμάτων στις αρμόδιες αρχές του κράτους μέλους του αίτηση επιστροφής — Εθνική νομοθεσία, σύμφωνα με την οποία απαιτείται η έκδοση ορισμένων εγγράφων δυναμένων να προσκομιστούν μόνο μετά την παράδοση των προϊόντων — Κριτήρια κανονικότητας περισσότερο περιοριστικά από την προθεσμία των πέντε ετών που ισχύει για κάθε αίτηση επιστροφής — Έκπτωση του δικαιώματος του εμπόρου να τύχει επιστροφής — Συμφωνία προς τις αρχές της φορολογικής ουδετερότητας, της ισοδυναμίας και της αποτελεσματικότητας
   
      Διατακτικό
   
   Το άρθρο 22, παράγραφοι 1 έως 3, της οδηγίας 92/12/ΕΟΚ του Συμβουλίου, της 25ης Φεβρουαρίου 1992, σχετικά με το γενικό καθεστώς, την κατοχή, την κυκλοφορία και τους ελέγχους των προϊόντων που υπόκεινται σε ειδικούς φόρους κατανάλωσης, όπως τροποποιήθηκε με την οδηγία 92/108/ΕΟΚ του Συμβουλίου, της 14ης Δεκεμβρίου 1992, έχει την έννοια ότι, στην περίπτωση κατά την οποία ορισμένα προϊόντα που υπόκεινται σε ειδικό φόρο καταναλώσεως και έχουν διατεθεί στην κατανάλωση εντός κράτους μέλους όπου καταβλήθηκε ο εν λόγω ειδικός φόρος μεταφέρθηκαν σε άλλο κράτος μέλος όπου επίσης υπόκεινται σε ειδικό φόρο καταναλώσεως και όπου ο φόρος αυτός επίσης καταβλήθηκε, η αίτηση επιστροφής του ειδικού φόρου καταναλώσεως που καταβλήθηκε στο κράτος μέλος προελεύσεως δεν μπορεί να απορριφθεί για τον λόγο και μόνο ότι δεν υποβλήθηκε πριν από την αποστολή των εν λόγω προϊόντων, αλλά πρέπει να εξεταστεί βάσει της παραγράφου 3 του άρθρου αυτού. Αντιθέτως, εφόσον στο κράτος μέλος προορισμού δεν έχει καταβληθεί ειδικός φόρος καταναλώσεως, η αίτηση αυτή μπορεί να απορριφθεί βάσει των παραγράφων 1 και 2 του εν λόγω άρθρου.
   
      (1)  ΕΕ C 89 της 24.3.2012.